Pasai Donibane Koxtape Arraun Elkartea

**Pasai Donibane Koxtape Arraun Elkartea**, normalean **San Juan** izenaz ezagutzen dena, arraun talde gipuzkoar beteranoa eta historikoki arrakastatsua da. 1965. urtean sortu zen eta Pasai Donibanen XIX. mendearen amaieratik izan diren arraun taldeen ondorengoa da. 

Koxtape Arraun Elkarteak 9 aldiz irabazi du Kontxako Bandera, bost emakumezkoek eta lau gizonezkoek. San Juango talde guztiak kontutan hartuta 15 dira Kontxako garaipenak. TKE Ligako sortzaileetako bat da.

Lehia tradizionala eduki izan dute auzokideak diren sanpedrotarrekin. 1990. hamarkadan klubean ika-mikak izan ziren eta Donibaneko Arraunlariak taldea sortu zen. Koxtape eta Donibaneko, biak izan ziren puntako traineruak eta biek irabazi zuten Kontxako Bandera bana. 2002an elkarte biek bat egin zuten eta ordutik aurrera *San Juan* izena erabili izan dute, elkartea berez P.D. Koxtape A.E. bada ere.

San Juango emakumezkoen trainerua, ***Batelerak*** izenekoa, inoizko traineru arrakastatsuena izan da, bost urtetan jarraian Euskotren Liga eta Kontxako Bandera eskuratu baitzituen (2014-2018). Hasiera batean aulki mugikorra eta txalupa txikiak jorratu zituen. 1972an atera zuen aurreneko trainerua eta laugarren egin zuen Kontxako Banderan. 1974an Beraun taldearekin elkartuta egin zuen arraun Kontxan. 1975ean berriz izan zen laugarrena Donostian. Urte hartan *Sanjuandarra* izeneko traineru bat ere aritu zen Kontxan. 

1983. urtean Kontxako Banderan hirugarren egin zuen bost traineruren artean, Juan Mari Lujanbio patroi zuela. 1985ean San Juango trainerua Euskadiko txapeldun izan zen eta denboraldiko azken bi Bandera handiak irabazi zituen, Nerbioiko Sari Handia eta El Corte Inglés Bandera. 1986an Kontxako Bandera eskuratu zuen sanjuandarren azken garaipenetik 23 urte pasata. Errekorren urtea izan zen, estropada eremua 1945ean homologatu zenetik lehenengo aldiz jaitsi baitzen egun bakarrean 20 minututik behera (19:49.87) eta bi egunetan 40 minututik behera (39:54.92). "Turbo-Erreka" esaten hasi zitzaion traineruari. 1990ean aipatzekoa da bigarren trainerua ere Kontxan sartu zuela, Yola izenarekin, eta seigarren egin zuen.

1991n Espainiako txapeldun izan zen lehen aldiz eta Kontxako Banderan berriz ere bi traineru sartu zituen. Yola ordea deskalifikatua izan zen arraunlari batek doping kontrolera huts egiteagatik eta istiluak sortu ziren klubean.

### Donibaneko eta Koxtape (1991-2001) 
1991n banatze prozesu latza gertatu zen taldearen barruan eta klubetik atera ziren arraunlariek Donibaneko Arraunlariak elkarte berria sortu zuten. Hasiera batean Donibaneko Arraunlariak izan zen herriko talde indartsuena eta Kontxako Bandera ere irabazi zuen 1995ean, bai eta Euskal Liga ere. Urteek aurrera egin ahala ordea Koxtape nagusituz joan zen eta Joseba Arbona patroi zuela 1999an Kontxako Bandera irabazi zuen, gaur gaurkoz San Juango gizonezkoek lortu duten azkena. 1999 eta 2000 denboraldietan Euskal Ligak ere irabazi zituen Koxtapek.

### TKE  eta KAE Ligak 
2002an talde biek bat egitea erabaki zuten **San Juan** izena hartuz, baina Federazioan P.D. Koxtape A.E. lizentziaz jarraituz, hau da beraz taldearen izen ofiziala. Traineruaren izena ere *San Juan* izan zen hamairu urtez, baina arraunlariek eskatuta 2015eko Kontxako Banderarako *Erreka* izen historikoa berreskuratu zuten.

Sanjuandarrek TKE Liga bikain hasi zuten, lehenengo ekitaldian 3. postua eskuratuz eta bandera bat ere irabazi zuten. 2009an bigarren egin eta play-offetan gora egitea lortu zuten. Hurrengo urteetan bigarren txandako trainerua izan zen. 2014 eta 2015ean Kontxako Banderarako sailkapena lortu zuen eta 5. postuan gelditu zen. Ligan ere postu bera lortu eta hainbat estropadetan ohorezko txandan izan zen. 2016ko Kontxan ere 5. egin zuen eta aspaldiko partez TKE Ligako bandera bat irabazi zuen.

2018 denboraldian taldea eraberritu eta Ligan larri ibili zen. 11. postuan amaitu zuen eta play-offetan maila galdu zuen. Hurrengo denboraldia uste baino okerrago hasi zuen eta uztailean Jose Luis Korta fitxatu zuen entrenatzaile lanetarako. Ligako azken bandera irabazi zuen baina 5. egin zuen Ligan. Hurrengo denboraldietan ere erdiko txandan ibili zen.

2024an Joseba Fernandez entrenatzailearekin TKE Ligara igotzeko proiektua osatu zuten. Denboraldi hasieran Espainiako Txapelketako ohorezko txandan aritu zen. KAE 1 Liga nagusitasun osoz irabazi zuen eta play-offetan TKE Ligara itzultzea lortu zuen. 2025ean TKE Ligako erdiko txandan egonkortu zen eta zortzi urteren ondoren Kontxara sailkatzea lortu zuen berriro.

### Emakumezkoen trainerua 
2010an uretaratu zuen Koxtapek emakumezkoen trainerua eta 2014 eta 2018 artean nagusitasun osoa izan zuen, Kontxako Bandera eta Euskotren Ligak bosna aldiz irabaziz.

## Koxtaperen Palmaresa (gizonezkoak) 
thumb|300px|Sanjuandarrak Donostian, 2018an.
thumb|300px|Kirol instalazioak Koxtape Arraun Elkartea.
### Kontxako Bandera 
* **Txapelduna (4):** 1986, 1988, 1990 eta 1999.
* Bigarrena (3): 1978, 1989 eta 1997.
* Hirugarrena (6): 1965, 1975, 1983, 1985, 1987 eta 2001.
* Sailkapen estropadako irabazlea (3): 1977, 1986 eta 2010.
* Sailkatua (33): 1972, 1974, 1975, 1977, 1978, 1983, 1984, 1985, 1986, 1987, 1988, 1989, 1990, 1991, 1992, 1995, 1996, 1997, 1998, 1999, 2000, 2001, 2002, 2003, 2005, 2010, 2011, 2012, 2014, 2015, 2016, 2017 eta 2025.

### TKE Liga 
* **Txapelduna (0)**
* Bigarrena (0):
* Hirugarrena (2): 2003 eta 2010.
* Patroirik onena: 2015 (Endika Perez eta Jon Ormazabal)
* Irabazitako estropadak (2024 barne): 2
* Parte hartzeak (14): 2003, 2004, 2005, 2006, 2010, 2011, 2012, 2013, 2014, 2015, 2016, 2017, 2018, 2025
* **Euskal Liga (2):** 1999 eta 2000.
* KAE 1 Liga (1): 2024.

### Espainiako Traineru Txapelketa 
* **Txapelduna (1):** 1991.
* Bigarrena (2): 1987 eta 1990.

### Euskadiko Traineru Txapelketa 
* **Txapelduna (3):** 1985, 1990 eta 2000.
* Bigarrena (6): 1986, 1987, 1988, 1989, 1997 eta 1999.

### Gipuzkoako Traineru Txapelketa 
* **Txapelduna (3):** 1991, 2000 eta 2003.

### Aro modernoko estropadak 
Gizonezkoen A eta B taldeek lorturiko banderak.

### Trainerillatan 
* Espainiako Txapelketa (5): 1966, 1967, 1969, 1970, 1990
* Euskadiko Txapelketa (2): 1978, 1980
* Gipuzkoako Txapelketa (11): 1972, 1978, 1979, 1992, 1993, 2001, 2003, 2004, 2011, 2013, 2016
* Zarauzko trainerilla estropadak (5): 1967, 1969, 1970, 1973, 1975
* Bermeoko trainerilla estropadak (3): 1956, 1958, 1973

### Bateletan 
* Euskadiko Txapelketa (2): 2003, 2012
* Gipuzkoako Txapelketa (10): 1972, 1978, 1979, 2001, 2003, 2004, 2011, 2013, 2016, 2020

### Aulki mugikorra 
* Espainiako zortziko txapelketa (1): 1989.
* Espainiako lauko txapelketa (3): 1988, 1989 eta 1990.
* Espainiako lemazaindun lauko Txapelketa (3): 1988, 1989, 1990

### Azken denboraldiak 
thumb|300px||Kontxako Bandera 2016.

* (p.o.) play-offak

## B trainerua 
Arraunlari asko zituenez bigarren traineru bat atera zuen 1990 eta 1991ean **Yola Arraun Elkartea** izenarekin. Oso maila ona erakutsi zuen bi urteetan Kontxarako sailkatu baitzen, 1991ean deskalifikatu egin zuten arren.

Banaketak iraun duen artean urte batzuetan ere bigarren trainerua izan du batzuetan, baina Donibaneko Arraunlariak taldeak bere bigarrenari Yola izena jarri zionez, Koxtapek **Itxaspe Arraun Elkartea** sortu zuen.

Azken urteetan inguruko klubekin batera osatu du bigarren trainerua, esate baterako Oiartzungo Itsaslapurrekin. 2017an bere aldetik atera zuen trainerua eta **San Juan B** izena hartu zuen. Bandera batzuk irabazi zituen, tartean etxekoa, eta KAE 2 Ligako bigarren postua lortuta play-offak jokatu eta mailaz igotzea lortu zuen. Bi urte egin zituen KAE 1 Ligan baina 2020an taldea desegin zen. 2023an berriz atera zuen San Juanek B trainerua.

* **Pasaiako Bandera (1):** 2017.
* Erandioko Ikurrina (2): 2005, 2017
* Portugaleteko KAE2 Bandera (1): 2017
* Elantxobeko Bandera (1): 2017
* Castro Urdialesko Bandera (1): 2017

### Denboraldiak 
* (p.o.) play-offak

## Emakumezkoen trainerua 
thumb|300px|2016ko Kontxako garaipena ospatzen.
thumb|300px|Batelerak 2016ko Kontxako sailkapen estropadan.
thumb|300px|Batelerak 2018an.
[thumb|300px|San Juango emakumezkoen trainerua, 2012ko [Kontxako Banderarako Sailkapen estropada|Kontxako sailkapen estropadan.]]
thumb|300px|San Juan 2025ean.

### Hastapenak 
Sanjuandarrek 2010ean emakumezkoen trainerua aurreneko aldiz uretaratu zuten eta Gipuzkoako Ligan eta Txapelketan hirugarren egin zuten.

2011ean Emakumezkoen Liga Nagusiko finalean sartu ziren eta Euskadiko Txapelketan bigarren egin zuten. 2012an berriz ere liga nagusian sartu ziren eta dagoeneko titulu bat irabazi zuten, Gipuzkoako Txapelketa. Honetaz gain historian lehen aldiz Kontxako Banderan aritu ziren eta laugarren egin zuten. 2013an hirugarren aldiz Liga Nagusirako sailkatu ziren eta bigarren postua lortu zuten. Honetaz gain Ligako lehen estropada irabazi zuten, Getxokoa hain zuzen ere. Denboraldia biribiltzeko bigarren aldiz jarraian Kontxako Banderarako sailkatu ziren.

### Urrezko aroa 
2014an Juan Mari Etxabe entrenatzaile lanetarako fitxatu zuten eta talde indartsua osatu zuten. 2014an sanjuandarrek eskuratu zuten Kontxako lehen Bandera, Zumaia eta Hibaika 3 segundu eskasetan zituztela, Ohorezko txandan zumaiarrak nagusitu ziren arren. Bost urtetan Kontxako Bandera eta Euskotren Liga guztiak irabazi zituzten jarraian, gehienak Hibaikarekin lehia gogorrean eta 2018an Orio izan zuten aurkari nagusi. 2017an Maialen Arrazola izan zuten entrenatzaile eta 2018an Anartz Gereño.

### Ziklo berria 
2018ko denboraldiaren amaieran desadostasun handia sortu zen zuzendaritza eta arraunlarien artean. Bazkideek zuzendaritza berretsi zuten eta arraunlari gehienek alde egin zuten klubetik. Honen ondorioz Batelerek nahikoa lan izan zuten traineru berria osatzeko eta Euskotren Ligari uko egitea erabaki zuten, ETE Ligan aritu zen beraz. Denboraldiari makal ekin zioten baina udak aurrera egin ahala garaipenetik gertu ibili zen hainbat estropadatan eta azkenean Bilbo Hiriko Bandera irabazi zuen. Kontxako Banderako ohorezko txandan sartu zen, baina azkenean seigarren postua eskuratu zuen. 2020an Kontxarako sailkatu zen berriz eta 8. egin zuen.

2022 eta 2023an ez zuen trainerurik atera eta 2024an itzuli zen ETE Ligara. 2025ean Liga irabazteko lehian ibili zen Zarautzekin eta bigarren amaitu zuen puntu bakarrera, 7 bandera irabaziz gainera. Play-offetan ordea traineru onena izan zen eta Euskotren Ligara itzuli zen.

### Kontxako Bandera 
* **Txapelduna (5)**: 2014, 2015, 2016, 2017, 2018.
* Bigarrena (0)
* Hirugarrena (1): 2013.
* Laugarrena (1): 2012.
* Sailkapen estropada (1): 2017.
* Sailkatua (9): 2012, 2013, 2014, 2015, 2016, 2017, 2018, 2019, 2020.

### Emakumezkoen Traineru Liga 
* **Txapelduna (5)**: 2014, 2015, 2016, 2017, 2018.
* Bigarrena (1): 2013.
* Irabazitako estropadak (2021 barne): 36
* Parte hartzeak (8): 2011, 2012, 2013, 2014, 2015, 2016, 2017, 2018
* Gipuzkoako Liga (2): 2014, 2017.
* ETE Liga (0): bigarrena 2025ean.

### Txapelketak 
* Espainiako Txapelketa (0): hirugarrena 2011an.
* Euskadiko Txapelketa (2): 2014 eta 2016.
* Gipuzkoako Txapelketa (4): 2012, 2014, 2017 eta 2018.
* Euskadiko distantzia luzeko traineru txapelketa (2): 2017, 2018.

### Gainontzeko banderak 
### Trainerillak 
* Espainiako Txapelketa (4): 2015, 2016, 2017, 2018.
* Euskadiko Txapelketa (1): 2017.
* Gipuzkoako Txapelketa (4): 2013, 2016, 2017, 2018.

### Batelak 
* Espainiako Txapelketa (2): 2017, 2018.
* Euskadiko Txapelketa (6): 2011, 2013, 2014, 2016, 2017, 2018.
* Gipuzkoako Txapelketa (7): 2011, 2013, 2014, 2017, 2018, 2021, 2026.

### Denboraldiak 
* (p.o.) play-offak

## Antolaturiko estropadak 
Pasaiako Bandera antolatzen du urtero, gaur egun KAE Ligarako baliogarria dena. TKE Ligarako berriz Iberdrola Bandera izan du azken urteetan. 90. hamarkadaren bukaeran B traineruarentzako Koxtaperen Bandera antolatzen hasi zen.

## Ikus, gainera 
* Pasai Donibaneko traineruak

## Erreferentziak 
## Kanpo estekak 
*  Koxtaperen webgune ofiziala
*  Joseba Fernandez Pasai Donibaneko arraunlari eta entrenatzaileari elkarrizketa Argia astekarian (2013)